CELEX: C2004/300/41
Language: da
Date: 2004-12-04 00:00:00
Title: Domstolens dom (Anden Afdeling) af 7. oktober 2004 i sag C-239/03, Kommissionen for De Europæiske Fællesskaber mod Den Franske Republik (Traktatbrud — konventionen om beskyttelse af Middelhavet mod forurening — artikel 4, stk. 1 og 8 — protokollen om beskyttelse af Middelhavet mod landbaseret forurening — artikel 6, stk. 1 og 3 — undladelse af at træffe egnede foranstaltninger til at forebygge, begrænse og bekæmpe den kraftige og langvarige forurening af kystsøen i Berre — tilladelse til udledning)

4.12.2004   
            
            
               DA
            
            
               Den Europæiske Unions Tidende
            
            
               C 300/20
            
         
      DOMSTOLENS DOM
   
   (Anden Afdeling)
   af 7. oktober 2004
   i sag C-239/03, Kommissionen for De Europæiske Fællesskaber mod Den Franske Republik (1)
   
   (Traktatbrud - konventionen om beskyttelse af Middelhavet mod forurening - artikel 4, stk. 1 og 8 - protokollen om beskyttelse af Middelhavet mod landbaseret forurening - artikel 6, stk. 1 og 3 - undladelse af at træffe egnede foranstaltninger til at forebygge, begrænse og bekæmpe den kraftige og langvarige forurening af kystsøen i Berre - tilladelse til udledning)
   (2004/C 300/41)
   Processprog: fransk
   I sag C-239/03, angående et traktatbrudssøgsmål i henhold til artikel 226 EF, anlagt den 4. juni 2003, Kommissionen for De Europæiske Fællesskaber (befuldmægtigede: G. Valero Jordana og B. Stromsky) mod Den Franske Republik (befuldmægtigede: G. de Bergues og E. Puisais), har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Schintgen (refererende dommer), R. Silva de Lapuerta, P. Kūris og G. Arestis; generaladvokat: D. Ruiz-Jarabo Colomer; justitssekretær: R. Grass, den 7. oktober 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til artikel 4, stk. 1 og 8, i konventionen om beskyttelse af Middelhavet mod forurening, undertegnet i Barcelona den 16. februar 1976, som blev godkendt på Det Europæiske Økonomiske Fællesskabs vegne ved Rådets afgørelse 77/585/EØF af 25. juli 1977, og artikel 6, stk. 1 og 3, i protokollen om beskyttelse af Middelhavet mod landbaseret forurening, undertegnet i Athen den 17. maj 1980, som blev godkendt på Det Europæiske Økonomiske Fællesskabs vegne ved Rådets afgørelse 83/101/EØF af 28. februar 1983, samt artikel 300, stk. 7, EF, idet den:
               
                           —
                        
                        
                           ikke har truffet alle egnede foranstaltninger til at forebygge, begrænse og bekæmpe den kraftige og langvarige forurening af kystsøen i Berre, og
                        
                     
                           —
                        
                        
                           har undladt at tage behørigt hensyn til forskrifterne i bilag III i protokollen om beskyttelse af Middelhavet mod landbaseret forurening, undertegnet i Athen den 17. maj 1980, som blev godkendt på Det Europæiske Økonomiske Fællesskabs vegne ved Rådets afgørelse 83/101/EØF af 28. februar 1983, gennem en ændring af tilladelsen til udledningen af stoffer som omhandlet i protokollens bilag II efter dennes ikrafttræden.
                        
                     
         
               2)
            
            
               Den Franske Republik betaler sagens omkostninger.
            
         
      (1)  EUT C 184 af 2.8.2003.